VIIENDA KOOSSEISU

OTSUS

Haapsalu,								25. aprill 2008 nr 207

Üldplaneeringut muutva
detailplaneeringu algatamine
(Raudtee tn 50 ja Lihula mnt 14, Haapsalu)

Planeering algatamise ettepaneku on esitanud EELK Haapsalu Püha Johannese kogudus. Planeeritav ala käsitleb Raudtee tänava ja Lihula maantee liiklussõlme vahelist kahte maatükki:
1.	EELK Haapsalu Püha Johannese koguduse omandis olevat Raudtee tn 50 „üldmaa“ krunti.
2.	Reformimata riigi maa Lihula mnt 14 „ärimaa“ krunti.
Algatava planeeringu eesmärk on muuta Raudtee tn 50 krunt „ärimaaks“ ja määrata mõlemale krundile ehitusõigused ning arhitektuursed hoonestustingimused.
Sellega muudetakse üldplaneeringut, millele vastavalt on koguduse krundi maakasutuse sihtotstarve „transpordimaa“.
Juhindudes kohaliku omavalitsuse korralduse seaduse § 22 lg 1 p 31, planeerimisseaduse § 10 lg 4, Haapsalu põhimääruse § 12 lg 1 p 32 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Raudtee tn 50 ja Lihula mnt 14 kruntide detailplaneering Haapsalus.

2.	Kinnitada detailplaneeringu lähteülesanne vastavalt lisale 1.

3.	Otsus jõustub teatavakstegemisest.

4.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Andreas Rahuvarm
Volikogu esimees

Lisa 1
Haapsalu Linnavolikogu
25.04.2008 otsusele nr 207

Raudtee tn 50 ja lähiala detailplaneeringu
LÄHTEÜLESANNE

Ülesande koostamise alus: planeeringu algatamise ettepaneku tegija EELK Haapsalu Püha Johannese koguduse taotlus 28.03.2008 reg nr 7-1.3/1786.
Lähteülesanne kehtib: kaks aastat.

1. Planeeringu eesmärk
Detailplaneeringu eesmärgiks on Raudtee tn 50 üldmaakrundi planeerimine ärikrundiks ja määrata ehitusõiguse, arhitektuursete hoonestustingimuste, haljastuse põhimõtete, kommunikatsioonide asukohtade, parkimis- ja liikluskorralduse määramine Lihula mnt, Raudtee tn ja raudteetammi vahelises  liiklussõlmes paiknevatele hoonestamata kruntidele Raudtee tn 50 ja Lihula mnt 14.
Lihula mnt 14 krundile on vastavalt üldplaneeringule reserveeritud asukoht Haapsalu linna uuele veetornile.

2. Andmed planeeritava maa-ala kohta
Planeeritava ala, pindalaga ca 17 000 m2, asub Haapsalus, Raudtee tänava, Lihula mnt, raudteetammi vahelises liiklussõlmes.
Planeeritakse kahte tänavatega piirnevat maatükki:
1)	Raudtee tn 50 – katastritunnus 18301:013:0002, kinnistusraamatu registriosa nr 9357532, pindala 2 908 m2, sihtotstarve - üldmaa.
2)	Lihula mnt 14, reformimata riigimaa, suurusega 6 111 m2 – üldplaneeringus planeeritud ärimaaks, reserveeritud krunt Haapsalu uuele veetornile.
3)	Maaüksustega piirnevad tänavate maa-alad.

3. Kehtivad planeeringud
3.1 Haapsalu linna üldplaneering kehtestatud 24.11.2006. a.
Algatava planeeringuga saab teha ettepaneku muuta kehtivat üldplaneeringut.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M 1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus. Esitada planeeringualale ulatuvad kitsendused.
4.3	Planeeringuala kontaktvööndi funktsionaalsed ja linnaehituslikud seosed:
-	lähiümbruse olemasolev ja planeeritav liiklusskeem, sh juurdepääsud planeeritavale alale, sõiduteed, jalakäijate liikumissuunad;
-	kontaktvööndi kruntide struktuur, hoonestuse tüübi ja mahu ning ehitusjoonte ülevaade ja analüüs.
4.4	Kruntide ehitusõigus:
- kruntide kasutamise sihtotstarbed: ärimaa, transpordimaa. Anda lubatud ehitiste kasutamise sihtotstarbed;
- hoonete suurim lubatud arv kruntidel: Raudtee 50 – üks hoone, Lihula mnt 14 – kuni kaks hoonet;
- hoonete suurim lubatud ehitusalune pindala: määrata planeeringuga;
- hoonete suurim lubatud kõrgus (lamekatuse korral parapeti absoluutkõrgusena): ehitiste põhimahus kuni kaks ärikorrust, veetorn kõrgusega kuni 60 m;
- kruntide hoonestusala piiritlemine (kuna krundid on ümbritsetud tänavatega, siis kavandada hoonestuse asukohad, nii et oleks tagatud liiklusele vajalik nähtavus).

4.5	Arhitektuurinõuded ehitistele:
- lubatud korruselisus: kuni 2 (maapealsed korrused), veetornil – vastavalt planeeringule;
- ehitiste katusekalle või selle vahemik: määrata planeeringuga, soovitatavalt 0º-10º;
- kohustuslik ehitusjoon: määrata Lihula mnt suhtes;
- katusekatte ja välisviimistluse lubatud materjalid: määrata planeeringuga.
- hoone ± 0.00 sidumine.

4.6	Haljastuse ja heakorra põhimõtted:
-  kruntide piirded – ei planeerita;
- haljastuse põhimõtted (planeeritav haljastus); 
- vertikaalplaneerimise põhimõtted (maapinna kõrguse muutmine, sademete ärajuhtimine jmt);
- pinnakatted.

4.7	Tänavate maa-alad, liiklus- ja parkimiskorraldus:
- tänavate maa-ala piirid ja selle elementide (sõidutee, kõnnitee) kirjeldus ja laiused;
- tänavate ja ristmiku kõrgusarvud;
- liikluskorralduse põhimõtted;
- kruntide planeeritud kasutusotstarbele ja hoonestusele vastav parkimislahendus;
- kruntidele pääsu asukohad jalakäijatele ja sõidukitele, lubatavad pöörded tänavalt või piiride osad, kust väljasõitude rajamine on keelatud;
- vajadusel eramaal asuvad tänavad, mis peavad olema avalikult kasutatavad;
- nõuded puuetega inimeste liikumise tagamiseks.

4.8	Tehnovõrkude ja –rajatiste asukohad:
- planeeritavate hoonete ja rajatiste tehnovarustuse arvestuslikud põhinäitajad ja põhimõtteline lahendus anda koostöös võrguettevõtetega (veevarustus, heitvee ja sademete vee kanalisatsioon, soojavarustus, elektrivarustus, sidevarustus, välisvalgustus);
- hüdrantide paiknemine.

4.9	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.10	Servituudid: kui planeeringu lahendus tingib servituutide seadmise vajaduse, näidata planeeringus servituudialad, sh trasside servituudid.
4.11	Kuritegevuse riske vähendavad nõuded ja tingimused: lahendada vastavalt EV 809-1:2002.
4.12	Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtivkomisjon on muudatustega nõustunud, ei kuulu lähteülesanne muutmisele.

5. Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon (makett või joonis);
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad (Maa-amet) ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja planeerimisosakonnale läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsus (aselinnapea, maakorraldusosakonna juhataja, linnaarhitekt, linnaarengu ja muinsuskaitse peaspetsialist);
7.2 Lääne-Eesti Päästekeskus;
7.3 AS Haapsalu Veevärk;
7.4 Maa-amet;
7.5 Lääne maavanema poolt määratud täiendavad kooskõlastused juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 eksemplari paberkandjal;
-	CD-l pdf ja dwg failina;
-	1 detailplaneeringu põhijoonis.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.

SELETUSKIRI
Eelnõule „Üldplaneeringut muutva detailplaneeringu algatamine (Raudtee tn 50 ja Lihula mnt 14)“

Planeeringu algatamise ettepaneku tegi linnale Raudtee tn 50 krundiomanik EELK Haapsalu Püha Johannese kogudus. Neile kuuluv üldmaakrunt on üldplaneeringus Raudtee tänava ja Lihula maantee liiklussõlme osana liiklusmaa. Algatava planeeringuga soovitakse teha ettepanek kavandada krunt ärimaaks, et ehitada sinna äri-ja büroohoone.

Antud liiklussõlmes asub ka teine maa-tükk, millel puudub ehitusõigus (Lihula mnt 14). Sellel reformimata riigimaa-üksusel on linna huvi. Üldplaneeringus on sellele krundile reserveeritud asukoht linna uuele veetornile, kuna linna veehaare asub suhteliselt lähedal. Selle krundi maakasutuseks on üldplaneering ette näinud ärimaa.

Oleme pidanud otstarbekaks planeerida Lihula maanteeäärne liiklussõlm koos selles asuvate kruntidega ühe planeeringuga, kus määratakse kruntidele ehitusõigused ja arhitektuursed hoonestustingimused, liiklus-ja parkimiskorralduse, tehnovõrkude põhimõttelised asukohad, haljastuse põhimõtted.

Planeeritava hoonestuse põhiliseks kõrguseks on sarnaselt naaberkruntide ehitusõigusele kaks-kolm korrust (Raudtee tn 50 – kaks korrust). Veetorni vajalik kõrgus selgitatakse välja planeeringu käigus, aga see ei ole üle 60 m meetri.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea